10. การควบคุมภายใน

  ในการประชุมคณะกรรมการตรวจสอบ โดยมีกรรมการตรวจสอบ ทั้ง 3 ท่านเข้าร่วมประชุมด้วย
  คณะกรรมการได้พิจารณาประเมินความเพียงพอของระบบการควบคุมภายในโดยการซักถามข้อมูลจากฝ่ายบริหารแล้วสรุปได้ว่า
  จากการประเมินระบบการควบคุมภายในของบริษัทในด้านต่างๆ 5 ส่วน คือ
  องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
  ระบบสารสนเทศ การสื่อสารข้อมูลและระบบการติดตาม
  คณะกรรมการเห็นว่าบริษัทมีระบบการควบคุมภายในในเรื่องการทำธุรกรรมกับผู้ถือหุ้นรายใหญ่
  กรรมการ ผู้บริหาร หรือผู้ที่เกี่ยวข้องกับบุคคลดังกล่าวอย่างเพียงพอแล้ว
  สำหรับการควบคุมภายในในหัวข้ออื่นของระบบการควบคุมภายใน
  คณะกรรมการเห็นว่าบริษัทมีการควบคุมภายในที่เพียงพอแล้วเช่นกัน นอกจากนี้
  การประเมินระบบควบคุมภายในข้างต้น
  คณะกรรมการตรวจสอบมีข้อเสนอแนะเพิ่มเติมจากความเห็นคณะกรรมการบริษัท
  โดยกำหนดให้ผู้ตรวจสอบภายในทำรายงานสรุปผลการดำเนินงานเสนอต่อคณะกรรมการตรวจสอบเป็นประจำทุกเดือน

  ส่วนที่ 1 องค์กรและสภาพแวดล้อม

  บริษัทมีกำหนดโครงสร้างองค์กรที่ชัดเจน และมีสภาพแวดล้อมในการทำงานที่ดี
  โดยคณะกรรมการได้ดำเนินการให้มีการกำหนดเป้าหมาย รวมทั้งมีการจัดโครงสร้างองค์กร
  และสร้างสิ่งจูงใจให้พนักงานอย่างชัดเจน รอบคอบ และสมเหตุสมผล
  เพื่อกระตุ้นประสิทธิภาพในการปฏิบัติงานของพนักงานให้สูงขึ้น นอกจากนี้
  ยังมีการกำหนดระเบียบวิธีปฏิบัติในธุรกรรมทั่วไปของบริษัทที่ รัดกุม สามารถป้องกันการทุจริตได้
  อีกทั้งมีการปฏิบัติที่เป็นธรรมต่อคู่ค้า ในขณะเดียวกันก็มีระบบควบคุม จริยธรรม (Code of
  Conduct) เป็นนโยบายและแผนการปฏิบัติงานที่เป็นลายลักษณ์อักษร
  ซึ่งกำหนดให้กรรมการและผู้บริหารปฎิบัติตนในลักษณะที่ไม่ก่อให้เกิดความขัดแย้งทางผลประโยชน์กับกิจการ

ส่วนที่ 2 การบริหารความเสี่ยง

  คณะกรรมการมีนโยบายให้บริษัทจัดทำแบบบริหารความเสี่ยง
  โดยให้มีการศึกษาวิเคราะห์ประเมินความเสี่ยง ผลกระทบที่อาจเกิดขึ้น
  พร้อมแนวทางการแก้ไขป้องกัน และติดตามปัจจัยต่างๆ
  ที่มีโอกาสทำให้เกิดความเสี่ยงทั้งจากภายในและภายนอกซึ่งอาจก่อให้เกิดผลกระทบต่อบริษัท
  โดยหากพบข้อบ่งชี้ของโอกาสในการเกิดความเสี่ยงที่มีผลกระทบต่อบริษัทให้นำเสนอต่อฝ่ายบริหารของบริษัทให้รับทราบทันที
  และบริษัทจะมีการติดตามว่าหน่วยงานต่างๆ
  ได้ปฏิบัติตามมาตรการบริหารความเสี่ยงที่กำหนดไว้นั้นๆ ด้วย

  ส่วนที่ 3 การควบคุมการปฏิบัติงานของฝ่ายบริหาร

  บริษัทมีการกำหนดอำนาจหน้าที่และขอบเขตการอนุมัติของฝ่ายบริหารให้ชัดเจนและประกาศให้พนักงานได้รับทราบ
  รวมถึงการสอบทานเรื่องระเบียบพนักงาน กำหนดงานและตำแหน่งที่ชัดเจน
  รวมถึงการสอบทานระบบการควบคุมภายใน
  โดยกำหนดให้ผู้ตรวจสอบภายในทำรายงานเสนอต่อคณะกรรมการตรวจสอบเป็นประจำ
  สำหรับการดำเนินงานของบริษัทย่อย บริษัทจะติดตาม
  ดูแลการดำเนินงานของบริษัทย่อยให้เป็นไปตามนโยบายที่บริษัทกำหนดไว้
  โดยควบคุมผ่านตัวแทนที่บริษัทแต่งตั้งเข้าไปบริหารซึ่งจะต้องรายงานต่อที่ประชุมคณะกรรมการบริษัทอย่างสม่ำเสมอ

  บริษัทมีมาตรการ ขั้นตอน และระเบียบปฏิบัติเกี่ยวกับการทำธุรกรรมกับผู้ถือหุ้นรายใหญ่ กรรมการ
  ผู้บริหาร หรือผู้ที่เกี่ยวข้องกับบุคคลดังกล่าว
  ซึ่งรวมถึงการนำโอกาสหรือประโยชน์ของบริษัทไปใช้เพื่อประโยชน์ส่วนตัว
  โดยกำหนดให้ปฏิบัติตามประกาศตลาดหลักทรัพย์แห่งประเทศไทย และข้อบังคับบริษัท
  ซึ่งจะต้องดำเนินธุรกรรมโดยถือเสมือนเป็นรายการที่กระทำกับบุคคลภายนอก
  โดยคำนึงถึงประโยชน์สูงสุดของบริษัทเป็นสำคัญ

  ส่วนที่ 4 ระบบสารสนเทศและการสื่อสารข้อมูล

  ในการเสนอเรื่องให้คณะกรรมการพิจารณา
  บริษัทจะจัดให้มีเนื้อหาที่สมบูรณ์เข้าใจง่ายให้แก่คณะกรรมการทราบก่อนการประชุม
  โดยเฉลี่ยไม่น้อยกว่า 10 วัน และจัดทำรายงานการประชุมที่มีสาระสำคัญ
  ความครบถ้วนและเข้าใจง่าย โดยบริษัทจะบันทึกรายละเอียดของประเด็นอภิปราย ประเด็นหารือ
  หรือการซักถามข้อมูล ในกรณีที่มีการโต้แย้งของกรรมการอย่างมีนัยสำคัญและมติที่ออกเสียง
  คัดค้านไว้อย่างชัดเจน

  บริษัทมีการบันทึกบัญชีตามหลักการบัญชีที่รับรองทั่วไปอย่างเหมาะสม
  และบริษัทยังได้ปรับปรุงระบบคลังสินค้า ระบบการคำนวณต้นทุนงาน
  ระบบการจัดเก็บข้อมูลอัตโนมัติให้เป็นระเบียบและรัดกุมยิ่งขึ้น
  เพื่อให้สะดวกต่อการอ้างอิงและตรวจสอบ เช่น
  รายงานการประชุมผู้ถือหุ้นและรายงานการประชุมคณะกรรมการเก็บไว้ที่แผนกการเงิน
  รายงานการประชุมคณะกรรมการตรวจสอบเก็บไว้ที่ผู้จัดการแผนกตรวจสอบภายใน
  ซึ่งทำหน้าที่เป็นเลขานุการคณะกรรมการดังกล่าวด้วย
  เอกสารประกอบการลงบัญชีและการจัดทำงบการเงินเก็บไว้ที่แผนกบัญชี เป็นต้น

  ส่วนที่ 5 ระบบการติดตาม

  บริษัทติดตามการดำเนินธุรกิจเพื่อเปรียบเทียบกับแผนการดำเนินธุรกิจและงบประมาณที่อนุมัติโดยคณะกรรมการบริษัทอย่างน้อยทุก
  3 เดือน หากพบความแตกต่างบริษัทมีขั้นตอนที่จะดำเนินการแก้ไขภายในระยะเวลาที่เหมาะสม
  นอกจากนี้บริษัทมีหน่วยงานตรวจสอบภายในดำเนินการตรวจสอบตามแผนการตรวจสอบอย่างสม่ำเสมอ
  และมีหน้าที่รายงานผลการตรวจสอบแก่คณะกรรมการตรวจสอบ
  ซึ่งในระยะที่ผ่านมาไม่พบข้อบกพร่องที่เป็นสาระสำคัญแต่อย่างใด
  นอกจากนี้บริษัทยังมีนโยบายให้ฝ่ายบริหารรายงานต่อคณะกรรมการบริษัททันทีที่เกิดการทุจริตหรือฝ่าฝืนกฎหมาย
  อันอาจกระทบต่อชื่อเสียงของบริษัทด้วย

รายงานของคณะกรรมการตรวจสอบ

คณะกรรมการตรวจสอบของบริษัทประกอบด้วยกรรมการที่เป็นอิสระจำนวน 3 คน
โดยคณะกรรมการบริษัทเป็นผู้แต่งตั้งกรรมการตรวจสอบซึ่งมีคุณสมบัติครบถ้วนตามข้อกำหนดของตลาดหลักทรัพย์แห่งประเทศไทยและ
กรรมการอิสระทุกคนได้ผ่านการอบรมและได้รับประกาศนียบัตรหลักสูตร Director
Certification Program ของสมาคมส่งเสริมสถาบันกรรมการบริษัทไทยแล้ว
ดังมีรายนามต่อไปนี้

1. นางวรรณพร วีรวรรณ

2. นายศรีภูมิ ศุขเนตร

3. นายบำรุง จินดา

โดยมีนางสาวพัชรา อัสสรัตนานนท์เป็นเลขานุการของคณะกรรมการตรวจสอบ

คณะกรรมการตรวจสอบมีหน้าที่และขอบเขตความรับผิดชอบต่อคณะกรรมการบริษัทตามที่กำหนดไว้ในกฎบัตรของคณะกรรมการตรวจสอบลงวันที่
15 มีนาคม พ.ศ. 2543 (รายละเอียดอยู่ใน ส่วนที่ 2 หน้าที่ 16) และได้รับค่าตอบแทนในปีพ.ศ.
2547 คนละ 240,000 บาท

ในปี พ.ศ. 2547 คณะกรรมการตรวจสอบได้มีการประชุมทั้งสิ้น 6 ครั้ง
สรุปเรื่องสำคัญที่ได้พิจารณาและดำเนินการไปแล้วได้ดังนี้

1.  พิจารณางบการเงินและรายงานการเงินที่เกี่ยวข้องทั้งรายไตรมาสและรายปีของรอบบัญชี
    พ.ศ. 2547 ซึ่งสอบทานและตรวจสอบโดยผู้สอบบัญชีอิสระแล้ว
    และนำเสนอคณะกรรมการบริษัทเพื่ออนุมัติ

2.  พิจารณาและอนุมัติแผนการตรวจสอบภายในประจำปี พ.ศ. 2547 ของบริษัท
    และมีการติดตามประเมินผลเป็นประจำทุกเดือน

3.  พิจารณาแผนบริหารความเสี่ยงซึ่งคณะผู้บริหารจัดทำขึ้น
    ก่อนนำเสนอต่อคณะกรรมการบริษัทเพื่ออนุมัติ

และนำมาใช้เป็นปีแรก โดยมีการติดตามผลการบริหารความเสี่ยงอย่างสม่ำเสมอ
และกำหนดเรื่องนี้ไว้เป็นวาระประจำในการประชุมของคณะกรรมการตรวจสอบ

4.  ให้มีการปรับปรุงระบบการควบคุมภายใน เพื่อประสิทธิภาพในการควบคุมและบริหารสินทรัพย์

5.  ให้คำแนะนำเกี่ยวกับการควบคุมต้นทุนการดำเนินงาน และการจัดทำรายงานการเงิน
    โดยแยกให้เห็นชัด

เจนถึงงานหลักของบริษัท ได้แก่ งานโครงการต่อเรือ งานซ่อมเรือ และงานโครงการพิเศษ
เพื่อเพิ่มพูน ประสิทธิภาพในการบริหารเงินทุนให้ดียิ่งขึ้น

6.  ให้คำแนะนำด้านกลยุทธ์ทางการตลาดสำหรับงานซ่อมเรือ

7.  พิจารณาและให้ความเห็นเกี่ยวกับการขายหุ้นของบริษัท อู่เรือ มารีน แอ็คมี ไทย จำกัด
    ซึ่งบริษัทได้ร่วม

  ลงทุนเป็นอัตราส่วน 25% ของทุนจดทะเบียนของบริษัทดังกล่าว

8.  เสนอคณะกรรมการของบริษัทเพื่ออนุมัติให้มีการประเมินผลคณะกรรมการและกรรมการผู้จัดการ
    ตลอด

  จนร่วมมือในการจัดเตรียมแบบประเมินผลเพื่อนำมาใช้เป็นปีแรกของบริษัท

9.  ให้คำปรึกษาและร่วมมือกับฝ่ายบริหารผ่านประธานกรรมการบริหารและกรรมการผู้จัดการในทุกเรื่องที่มี

  การร้องขอให้พิจารณาประเด็นปัญหาที่สำคัญ โดยคำนึงถึงผลประโยชน์ของผู้ถือหุ้นทุกคน

10. ประชุมกับผู้สอบบัญชีอิสระเพื่อรับทราบปัญหาหรือข้อจำกัดที่เกิดขึ้นในระหว่างการตรวจสอบ
    และปรึกษา

  เรื่องระบบการควบคุมภายใน ระบบการบัญชี และยืนยันความถูกต้องของรายงานการเงิน
  ซึ่งได้รับทราบผลของความพอใจของผู้สอบบัญชีอิสระในเรื่องดังกล่าว นอกจากนั้น
  คณะกรรมการตรวจสอบได้พิจารณาผลงานและรายงานการตรวจสอบของผู้สอบบัญชีอิสระตลอดจนค่าตอบแทน
  ก่อนนำเสนอต่อคณะกรรมการบริษัทเพื่ออนุมัติ

คณะกรรมการตรวจสอบมีความเห็นว่ารายงานการเงินระบบและกระบวนการตรวจสอบในของบริษัทได้มีการปฏิบัติตามระบบการกำกับดูแลกิจการที่ดี

คณะกรรมการตรวจสอบได้รายงานผลการประชุมและกิจกรรมต่างๆของคณะกรรมการตรวจสอบต่อที่ประชุมคณะกรรมการบริษัทอย่างสม่ำเสมอ

 

 

 นางวรรณพร วีรวรรณ

ประธานคณะกรรมการตรวจสอบ